Yoü and I

"Yoü and I" (בעברית: "אתה ואני") הוא הסינגל הרביעי של זמרת הפופ האמריקאית ליידי גאגא, מתוך אלבומה השלישי, Born This Way. השיר יצא לאור ב-23 באוגוסט 2011 ונכתב על ידי גאגא והופק על ידה גם כן בשיתוף רוברט ג'ון לאנגה. מסלולו מכיל דגימות מהלהיט "We Will Rock You" מ-1977 של להקת הרוק הבריטית קווין שגם משתתף בו גיטריסט הלהקה בריאן מיי. "You and I" הוא שיר קצב איטי שמכיל מכשירי גיטרות חשמליות ופסנתר. ביציאתו השיר זכה לשבחים מהמבקרים שציינו שהוא אחד מנקודות השיא של Born This Way. באוסטריה, יפן, ישראל, לבנון, ניו זילנד, וקנדה, הגיע לעשרת הגדולים במצעדים הרשמים ובארצות הברית היה למקום השישי בנוסף לכך שקיבל תואר פלטינה משולשת, בכך הפך לשירה ה-11 ברצף שנכנס לעשרת המובילים במדינה. "You and I" הועמד לפרס גראמי בקטגוריית "ביצוע סולו הפופ הטוב ביותר" אך הפסיד לשיר "Someone like You" של הזמרת הבריטית אדל בטקס ה-55, אשר התקיים ב-12 בפברואר 2012. הקליפ לשיר צולם בספרינגפילד, נברסקה, ושוחרר ב-16 באוגוסט 2011 בערוץ ה-VEVO של גאגא. המסע שלה להיות עם בן זוגה היה הרעיון המרכזי מאחורי הווידאו שהציע סצנות שלה רוקדת עם שיער כחול בבגדים חושפניים בחווה, רוקדת מנגנת על פסנתר במרכז שדה תירס, ומולבשת כבת ים. הקליפ קיבל ביקורות טובות לאחר יציאתו ונצפה עד היום כ-124 מיליון פעמים ב-Vevo. גאגא קידמה את השיר במספר מקומות בהם, טקס פרסי ה-VMA של 2011, בתוכניות האירוח "Jimmy Kimmel Show" ,"Jonathan Ross Show", ובמסע ההופעות The Born This Way Ball ב-2012–2013. "Yoü and I" נכתב על ידי גאגא, והופק על ידיה ועל ידי רוברט ג'ון לנג. השיר הוקלט על ידי טום וייר ב"וורהאוס פרודקשן סטודיוז" שבאומהה ועל ידי הוראק וורד באלטרוון היל. הקלטות ועריכות נוספות בוצעו על ידי אול רומו. השיר הוצג לראשונה במופע "White Tie and Tiara Ball" של אלטון ג'ון, ביוני 2010. גאגא אמרה באותה ההזדמנות שהשיר הוא שיר רוק אנד רול, והעריכה שהוא לא יצא כסינגל. לפני שפורסמו הקרדיטים לשיר, פרסמה גאגא ש"מישהו אגדי ישתף עמי פעולה בשיר". מאוחר יותר, סיפרה גאגא כי בכתה כששמעה שהוא מוכן לשתף עמה פעולה. מספר קולות רקע לשיר הוקלטו במהלך סיבוב ההופעות של גאגא, לבקשתו של מפיק השיר, לנג, הקלטות ששולבו בסופו של דבר בשיר. השיר אושר כסינגל הרביעי מהאלבום "Born This Way" ביולי 2011. עטיפת הסינגל נחשפה ב-5 באוגוסט 2011, דרך שירות ה"טוויט-פיק", מחשבון הטוויטר של גאגא. גאגא כתבה: "אתה לא תמצא לעולם את מה שאתה מחפש באהבה, אם אתה לא אוהב את עצמך." בתמונה נראה דמות האלטר אגו של גאגא, ג'ו קלדרון, בעת עישון סיגריה. דמותו של קלדרון הוצגה קודם לכן בלונדון, בסדרת תמונות שצולמה על ידי ניק נייט ועוצבה על ידי המעצב ניקולא פורמיכטי. באתר הדיילי טלגרף אוסטרליה נכתב שהתמונה נותנת מראה מצוברח ומוזנח, וש"לגאגא נמאס מלהיות אישה מזעזעת, אז היא החליפה מגדר במקום". באתר ראפ-אפ נכתב שדמותה של גאגא, ג'ו קלדרון, דומה למוזיקאי בוב דילן. סטיב פונד מסוכנות הידיעות רויטרס שיבח את העטיפה, וכתב "גאגא אוהבת את עצמה גם כשהיא לבושה כמו גבר". "Yoü and I" הוא שיר רוק אנד רול וקאנטרי. בנוסף, השיר מכיל מספר מוטיבים מהשיר "We Will Rock You" של להקת קווין, וגיטריסט הלהקה אף בריאן מיי משתתף בשיר. על פי תווי השיר שפורסמו ב"סוני מיוזיק פאבליקיישן", המשקל של "Yoü and I" הוא ארבעה רבעים, והמפעם שלו הוא 60 ביטים לשנייה. בריאיון ל-MSNBC, סיפרה גאגא כי השיר נכתב על האדם החשוב ביותר שהיא פגשה. גאגא לא הבהירה במפורש על מי השיר, אך המגזין פיפל גילה כי מדובר בלוק קרל (Lüc Carl), בן זוגה לשעבר. עוד נכתב, כי השיר מדבר על חזרתם כזוג. זמן קצר לאחר צאת הווידאו קליפ לאור, הופצו באתר יוטיוב סרטונים המסבירים את מהלך הקליפ ואת משמעותו; באחד מן הסרטונים נאמר כי האלטר אגו של גאגא, ג'ו קלדרון אמור להוות מילוי לחלל החסר של גאגא, לוק קארל. הווידאו קליפ לשיר צולם בספרינגפילד, נברסקה, ובוים על ידי הכוריאוגפית של גאגא, לורין ג'יבסון. בקליפ, צועדת גאגא מניו יורק עד לנברסקה כדי להשיג בחזרה את החבר שלה. הקליפ היה צפוי להשתחרר לצד ההודעה ה-1,000 שתפורסם על ידי גאגא בחשבון שלה בטוויטר. גאגא אישרה לחדשות MTV כי בכורת הווידאו תהיה ב-18 באוגוסט 2011 ב-MTV. עם זאת, יומיים לפני הבכורה של הקליפ בטלוויזיה, הוא דלף לאינטרנט, וכן דרבן את גאגא "לצייץ" עוד שלוש הודעות בחשבון הטוויטר שלה, אשר ביחד נוצרת ההודעה "FUCK THURS DAY" (בתרגום לעברית: "לך להזדיין, יום חמישי"). הציוצים ביחד הובילו את גאגא להגיע לציוץ ה-1,000, בו כתבה: "אתה צריך לאהוב כול פרט ופרט בי כמו שאני רוצה שהפרט המורכב הזה היה נכון" ובתוך ציוץ זה, הוסיפה גאגא קישור מלא לקליפ בחשבון ה-VEVO שלה, באתר יוטיוב. הקליפ מתחיל כשגאגא, עטוית בגדים שחורים, משקפי שמש, רגליים מדממות ותכונות ביונית לכאורה, הולכת בשדה בנברסקה; כשהיא חוזרת ברגל לאחר שנים של היעדרות. גאגא הולכת לקנות גלידה מתוך משאית גלידה, אבל הגלידה פתאום מטפטפת בעת שגבר חסר שיניים מחייך אליה עם בובה בידו. היא מתחילה לקבל פלאשבקים לזמן בו היא בילתה בנברסקה כמו בסצנות של גאגא אחרי חתונה, מעונה על ידי אהובה בתוך אסם ולהיות בתוך מכל מים אשר מוצגות ברצף מהיר. ישנה סצנה בה מנגנת גאגא על פסנתר בלב שדה תירס בזמן שעל הפסנתר יושב האלטר אגו הגברי שלה, ג'ו קלדרון, אשר שותה בירה ובהמשך הקליפ מנשק אותה. אלטר אגו נוספת של גאגא מופיעה בקליפ, והיא YÜYI, בת ים כחולת שיער, אשר נמצאת באמבטית מים ומטופלת על ידי האהובה, משום שאינה יכולה ללכת. ב-1 בספטמבר 2011, הודיעה גאגא בחשבון הפייסבוק והטוויטר שלה, כי היא צילמה כעוד 5 וידאו קליפים אחרים לשיר: יש לי הפתעה בשביל המפלצות הקטנות! לא צילמתי רק קליפ אחד לשיר Yoü and I. חמישה קליפים נוספים יבואו מאת אינז ואן למסוורד. הראשון בעוד שלוש שעות. — מחשבון הטוויטר של ליידי גאגא בכל קליפ אופנה מופיעה דמות אחרת מהקליפ הרשמי והסרטונים פורסמו עם לינק בחשבון הפייסבוק והטוויטר של גאגא אל חשבון היוטיוב הרשמי שלהHAUS OF Ü feat. NYMPH, נבדק ב-2021-04-16HAUS OF Ü ft. BRIDE, נבדק ב-2021-04-16HAUS OF Ü ft. YÜYI, נבדק ב-2021-04-16. סדר הקליפים של הדמיות לפי סדר כרונולוגי: הנימפה (1 בספטמבר 2011) הכלה (13 בספטמבר 2011) YÜYI (בת-הים) (19 בספטמבר 2011) ג'ו קלדרון (6 במרץ 2012) זונת האסם והאמא (16 באוגוסט 2012 - שנה בדיוק אחרי הוצאת הקליפ הרשמי) לאחר ששמעה את השיר בפעם הראשונה ב-"White Tie and Tiara Ball", החמיאה לי גריבלט מ"אנטרטיינמנט ויקלי" לשיר על היותו "רגוע ואיכותי", ועל היעדר עריכה אלקטרונית וגימיקים. כותב מטעם דיילי טלגרף שהבחין בהבדלים בין גרסת ההופעות של השיר לבין גרסת האולפן, כתב על השנייה שהיא "גדולה יותר, נועזת יותר, פחות משוגעת", ותיאר אותה כבלדת רוק חזקה שמתאימה לרדיו. באתר הרולינג סטון נכתב שמדובר בבלדת רוק חזקה, עם קול "לוהט". דן אקווילנט מנניו יורק פוסט החמיא לשיר לעומת שאר האלבום הודות לאיכות הייחודית שמביא לנג לשיר. קיטי אמפייר מאתר הגארדיאן כתבה שהשיר מהווה הרגע הלבבי הייחודי של גאגא, ואף מעמיד אותה כזמרת בלדות לכל אמריקה. קייט סוליבאן מאתר דה דארטמאוות' כתבה שהשיר הוא ככל הנראה השיר הכנה ביותר של גאגא עד כה. עם יציאת האלבום Born This Way, נכנס השיר אל מצעד הבילבורד הוט 100, היישר אל המקום ה-36. לאחר מספר שבועות חזר אל המצעד, עם יציאת השיר כסינגל, תחילה למקום ה-96, ומאוחר יותר הגיע אל המקום ה-6. בקנדה, נכנס השיר עם יציאת האלבום אל המקום ה-27, כאשר נכנס אל המקום ה-14 במצעד ההורדות. עם יציאתו, נכנס השיר בשנית למצעד במקום 45, ומאוחר יותר הגיע למקום העשירי. באוסטרליה, נכנס השיר למקום ה-54 לפני יציאתו, והגיע מאוחר יותר למקום ה-14. בממלכה המאוחדת (מצעד הסינגלים הבריטי) הגיע השיר למקום ה-23. לאחר הופעתה הראשונה של גאגא עם השיר והופעתה איתו במספר מקומות נוספים, השיר נוסף לרשימת השירים של סיבוב ההופעות שלה, "The Monster Ball Tour". גאגא הופיעה עם השיר בין היתר בתוכנית "אופרה וינפרי" בספיישל ייחודי בערוץ HBO ובאמריקן איידול. גאגא הופיעה בטקסט פרסי ה-VMA ב-28 באוגוסט 2011 בדמותו של האלטר אגו שלה, ג'ו קלדרון, והופיעה עם השיר כשנמצא עימה על הבמה בריאן מיי, שמשתתף בשיר. בעונה העשירית של "אמריקן איידול" ביצעה היילי ריינהארט, שזכתה במקום השלישי, את השיר, והביצוע שלה קיבל ברובו ביקורות טובות. גרסת האולפן של השיר יצאה כסינגל לתחנות הרדיו ולחנות האייטונס המקוונת ב-5 במאי 2011, ונכללה גם באלבום האוסף "American Idol Top 5 Season 10". בסוף חודש ספטמבר 2011 ביצע גרייסון צ'אנס גרסת כיסוי לשיר, ואותה פרסמה גאגא עם לינק לאתר יוטיוב מחשבון הטוויטר שלה: איזה מתוק, גרייסון צ'אנס ביצע גרסת כיסוי יפיפייה לשיר "Yoü and I". זה גרם לי לצמרמורות! צפו כאן מפלצות: Greyson Chance - Yoü and I, נבדק ב-2021-04-16 — מחשבון הטוויטר של ליידי גאגא צ'אנס, החתום בחברת התקליטים של הבדרנית אלן דג'נרס, כבר ביצע גרסת כיסוי לשיר של גאגא, "Paparazzi", בזכותה הובא לתוכניתה של דג'נרס, וכתוצאה מכך הוציא לאור אלבום בשנת 2011. מידע על היצירה "Yoü and I" באתר מיוזיק בריינז מידע על הסינגל "Yoü and I" באתר מיוזיק בריינז סרטון השיר "Yoü and I" באתר יוטיוב Gil Kaufman, ‏Lady Gaga Debuts New Song 'You And I' At Elton John Benefit, באתר MTV, ‏28 ביוני 2010 Jocelyn Vena, ‏Lady Gaga Teases 'Someone Legendary' Producing 'You And I', באתר MTV, ‏1 באפריל 2011 Jason Gregory, ‏Lady Gaga: I Cried When Brian May Agreed To Work With Me, באתר GigWise, ‏17 במאי 2011 JON PARELES, ‏Even Offstage, Lady Gaga’s Ready for the Stage, באתר הניו יורק טיימס, 18 במאי 2011 Lewis Corner,‏Lady GaGa confirms new single 'You and I'?, באתר דיגיטאל ספי, 22 ביולי 2011 Lady Gaga adopts her male alter-ego Jo Calderone for cover of new single You and I, באתר דיילי טלגרף אוסטרליה, 7 באוגוסט 2011 LADY GAGA MANS UP ON ‘YOÜ AND I’ SINGLE COVER, באתר ראפ-אפ, 5 באוגוסט 2011 Steve Pond, ‏Lady Gaga Is No Lady on Her New Single, באתר סוכנות הידיעות רויטרס, 6 באוגוסט 2011 Lewis Corner, ‏Lady GaGa confirms new single 'You and I'?, באתר דיגיטאל ספיי, 22 ביולי 2011 You and I - Lady Gaga Digital Sheet Music, באתר Music Notes Mike Celizic, ‏Lady Gaga draws record crowd of 20,000 to Rockefeller Plaza, באתר MSNBC, ‏7 בספטמבר 2010 CARLOS GREER, ‏Lady Gaga Rekindles Romance with Ex-Boyfriend, באתר פיפל, 6 ביולי 2010 Vena, Jocelyn (2011-08-04). "Lady Gaga And Laurieann Gibson's Path To 'Yoü And I'". MTV (MTV Networks). נבדק ב-2011-08-08. Vena, Jocelyn (2011-08-04). "Lady Gaga, Jean Paul Gaultier Link Up For TV Special". MTV (MTV Networks). נבדק ב-2011-08-08. Leah Greenblatt, ‏Lady Gaga performs new, never-heard song, 'You and I': Listen here, באתר אנטרטיינמנט ויקלי, 28 ביוני 2010 Neil Mccormick, ‏Lady Gaga: icon or just eye-candy?, The Telegraph, 20 May 2011 Jody Rosen, ‏Lady Gaga's 'Born This Way': A Track-by-Track Breakdown, באתר הרולינג סטון, 18 במאי 2011 Dan Aquilante, ‏Not agog over Gaga, באתר הניו יורק פוסט, 23 במאי 2011 Kitty Empire, ‏Lady Gaga: Born This Way – review, באתר הגארדיאן, 22 במאי 2011 Kate Sullivan, ‏Gaga delivers on hype with ‘Way’, באתר דה דארטמאוות', 26 במאי 2011 Gary Trust, ‏'Idols' Scotty McCreery & Lauren Alaina Top Hot 100 Debuts, Adele Still No. 1, באתר הבילבורד, 1 ביוני 2011 Gary Trust, ‏Kelly Clarkson's 'Know It All' Debuts on Hot 100, Rihanna's 'Cheers' Rises, באתר הבילבורד, 14 בספטמבר 2011 Paul Tuch, ‏LADY GAGA SCORES SECOND NO. 1 ALBUM, נילסן סאונדסקאן, 3 ביוני 2011 LADY GAGA - YOÜ AND I (SONG), באתר australian-charts Adam Graham, ‏Haley Reinhart Takes An 'Idol' Risk On Lady Gaga's 'You And I', באתר MTV, ‏4 במאי 2011 Guetta, Jessie J, Adele among 2011 MTV Video Play Award winners | Music Week, web.archive.org, ‏2012-09-02 VMAJ 2012 Nominees Announced! | News | MTV Asia, web.archive.org, ‏2016-01-21 Grammy Nominations 2012 in full, The Telegraph, 1 December 2011 Adam Levine and Top Songwriters Honored at 61st Annual BMI Pop Awards, BMI.com, ‏2013-05-15 (באנגלית) Lady Gaga - Yoü And I (Official Music Video), נבדק ב-2021-04-09 מידע על Yoü and I, באתר המצעד האוסטרי, ארכיון מידע על Yoü and I, באתר המצעד האיטלקי, ארכיון מידע על Yoü and I, באתר המצעד הגרמני מידע על Yoü and I, באתר המצעד של ניו זילנד מידע על Yoü and I, באתר המצעד הצרפתי, ארכיון http://www.aria.com.au/pages/httpwww.aria.com.auSINGLEaccreds2011.htm, www.aria.com.au Gold & Platinum, RIAA (באנגלית) Ask Billboard: Lady Gaga's Career Sales, The Biggest No. 2 Hits & Ed Sheeran's Latest Chart Record, Billboard www.bpi.co.uk nztop40.co.nz https://twitter.com/chartsladygaga/status/1078003688126513155/photo/1, Twitter